KA030882767478220

№ 07-14/243 | 26 / თებერვალი / 2020 წ.

დასკვნა

სსიპ სახელმწიფო ზრუნვისა და ტრეფიკინგის მსხვერპლთა დაზარალებულთა დახმარების სააგენტოს მეურვეობა მზრუნველობის და მხადრამჭერის სერვისების დეპარტამენტის ისანი-სამგორის რაიონულ ცენტრში შემოვიდა № 07-11-558 წერილი ძველი თბილისის რაიონული ცენტრიდან, რომლის მიხედვითაც შეზღუდული შესაძლებლობის მქონე პირი- თინათინ თოფურიძე (დაბ. 14.01.1985წ. პ/ნ 01030033767) ოჯახში ძალადობის ფაქტზე პატრულ-ინსპექტორის მიერ გამოცემული შემაკავებელი ორდერის საფუძველზე იმყოფება ქ.თბილისის ადამიანით ვაჭრობის (ტრეფიკინგის) და ძალადობის მსხვერპლთა მომსახურების დაწესებულებაში (თავშესაფარი).

სოციალური მუშაკის მიერ თავშესაფარში ვიზიტის შედეგად ირკვევა, რომ თინათინ თოფურიძე ბიოლოგიურ დედასთან და მამინაცვალთან ერთად ცხოვრობდა ზემო ფონიჭალაში მდებარე ნაქირავებ ბინაში, მის : ზემო ფონიჭალა, კორპ.28, მე-2 სადარბაზო, ბინა 33 . დედის , ლელა თოფურიძის გადმოცემით, მისი მეუღლე ხშირად არის ალკოჰოლის ზემოქმედების ქვეშ, ასევე ხშირად აქვს ადგილი ოჯახში მათ შორის კონფლიქტს, რასაც არაერთხელ შესწრებია მისი შვილი თინათინ თოფურიძე, რომელსაც შემდგომ ასევე უთანხმოება აქვს მამინაცვალთან, რადგანაც ძალადობის ფაქტის შემსწრე, თინათინ თოფურიძეს ეშინია, ღიზიანდება, განიცდის და ნერვიულობს მომხდარის შესახებ. ქ-ნ ლელა თოფურიძეს უწევს გამოიძახოს საპატრულო პოლიცია დახმარების მიზნით, ამიტომაც ოჯახში ხშირად არსებული ძალადობის ფაქტებიდან გამომდინარე, თინათინ თოფურიძე მესამედ იმყოფება ადამიანით ვაჭრობის (ტრეფიკინგის) და ძალადობის მსხვერპლთა მომსახურების დაწესებულებაში (თავშესაფარი). ამასთან, ქ-ნი ლელა აღნიშნავს, რომ ოჯახს არც სტაბილური შემოსავალი აქვს და არც მუდმივი საცხოვრებელი, ამბობს, რომ მის მეუღლეს აქვს, როგორც ფსიქიკური ჯანმრთელობის პრობლემა, ასევე სხვა სახის ფიზიკური ჯანმრთელობის პრობლემები, სვავს ხშირად, ყველა წვრილმანზე ღიზიანდება, ვერ ამყარებს დადებით ურთიერთობას თინათინ თოფურიძესთან და ამიტომაც აღნიშნავს, რომ მისი შვილის მამინაცვალთან ერთად ერთ სახლში ცხოვრება წარმოადგენს საფრთხეს თინათინ თოფურიძისათვის. რაზეც ქ-ნი ლელა თოფურიძე შიშობს, რომ მომავალში კვლავ შესაძლებელია წარმოიშვას მასსა და მის მეუღლეს შორის კონფლიქტი , ასევე უშვებს იმასაც, რომ ძალადობა შესაძლებელია განხორციელდეს თინათინ თოფურიძის მიმართაც, რადგანაც ამჟამად თინათინ თოფურიძე იმყოფება თავშესაფარში დროებით, ხოლო შემაკავებელი ორდერის ვადის გასვლის შემდგომ მას კვლავ მოუწევს დაბრუნება მამინაცვალთან სახლში.

რაც შეეხება თინათინ თოფურიძის ჯანმრთელობის მდგომარეობასა და სოციალურ ფუნქციონირებას, სამედიცინო დოკუმენტაცია ფორმა N 100 - დან ირკვევა, რომ თინათინ თოფურიძის დიაგნოზია F72.1 მძიმე გონებრივი ჩამორჩენილობა ქცევის პათოლოგიით, არის მკვეთრად გამოხატული შეზღუდული შესაძლებლობის სტატუსის მქონე პირი. სოციალური მუშაკის დაკვირვებით სახეზეა, კოგნიტური და ინტელექტუალური განვითარების შეფერხება. თინათინ თოფურიძე შედის კომუნიკაციაში გარშემომყოფებთან, შეუძლია დაასახელოს საკუთარი სახელი, გვარი, ასევე ცნობს დედას და ასახელებს მის სახელსა და გვარს, თუმცა არ იცის თავისი ასაკი. ახსოვს სად ცხოვრობდა (მიახლოებით აღწერს მდებარეობას) და ვისთან ერთად ცხოვრობდა. თინათინ თოფურიძეს არ შეუძლია წერა, კითხვა და ანგარიში. ვერ განარჩევს ფერებს ერთმანეთისაგან. ამასთან, თინათინ თოფურიძეს არ შეუძლია საკვების დამოუკიდებლად მომზადება, მიუხედავად იმისა, რომ სახეზე არ არის მოტორული უნარების შეზღუდვა, მისი მირთმევა შესაძლებელია ვერ შეძლოს დამოუკიდებლად, რადგანაც საკვების მიღება დაავიწყდეს, საჭიროებს მუდმივად შეხსენებას. მას შეუძლია ტანსაცმლის ჩაცმა დამოუკიდებლად, თუმცა არა სეზონის შესაბამისად. რაც შეეხება გარემოსთან ადაპტაციის ხარისხს, დედის გადმოცემით არც გარშემომყოფებთან და არც საკუთარი თავის მიმართ აგრესიული არ არის. ასევე არ შეუძლია სახლიდან გარეთ დამოუკიდებლად გასვლა, სახლში უკან დაბრუნება, მაღაზიაში პროდუქტების შეძენა, სამედიცინო მომსახურების საჭიროების გააზრება, მედიკამენტების დამოუკიდებლად მიღება და ა.შ. დედის გადმოცემით, მას მეგობრები არ ჰყავს და მის სოციალურ გარემოს ძირითადად ხანგრძლივი პერიოდის განმავლობაში წარმოადგენდა მისი ოჯახი. დამატებით უნდა ითქვას ისიც, რომ თინათინ თოფურიძე ამჟამად იღებს ექიმის დანიშნულების მიხედვით მედიკამენტებს- ტიზერცინი და დიაზეპამი.

სოციალური მუშაკის მიერ თინათინ თოფურიძესთან საუბრისას მარტივი ფორმით და მისთვის გასაგებად ახსნილი იქნა სათემო ორგანიზაციის პროგრამის არსი და მის მიერ დასმულ კითხვაზე სურს თუ არა მას, რომ მიიღოს სათემო ორგანიზაციის მომსახურება, იგი გამოხატავს სურვილს სათემო ორგანიზაციაში ცხოვრების შესახებ. ყოველივე ზემოაღნიშნულის მიხედვით, სახეზეა თინათინ თოფურიძის, როგორც ფსიქოსოციალური საჭიროების მქონე პირის ექსპერტიზა, შემდგომში კი იგი საჭიროებს მხარდამჭერის დანიშვნას, მაგრამ ირკვევა, რომ დედას არ სურს, რომ იგი მომავალში დაენიშნოს მას მხარდამჭერად, რადგანაც მისი გადმოცემით, მას არ აქვს შესაბამისი ფინანსური რესურსი, რომელიც უზრუნველყოფს შვილს ყველა საჭიროებით და ამიტომაც ვერ აიღებს მხარდაჭერით განსაზღვრულ პასუხისმგებლობას.

ყოველივე ზემოაღნიშნულის გათვალისწინებით, თინათინ თოფურიძის გარემო ოჯახში წარმოადგენს მისი, როგორც ემოციური, ფსიქოლოგიური, ფიზიკური მდგომარეობისათვის, ასევე სიცოცხლისთვის, საფრთხეს. ხოლო მას სხვაგან მუდმივი საცხოვრებელი არ აქვს. ამიტომაც, მისი უსაფრთხოების უზრუნველყოფის მიზნით, ვინაიდან, მისი სიცოცხლე და ჯანმრთელობა სპეციალიზებულ დაწესებულებაში გადაუდებელი განთავსების გარეშე საფრთხეშია, მიზანშეწონილად მიმაჩნია თინათინ თოფურიძის (დაბ. 14.01.1985წ. პ/ნ 01030033767) შემთხვევა გადაუდებელი წესით პირის განთავსების შესახებ გადაწყვეტილების შემათანხმებელ კომისიაზე იქნეს განხილული.

ქ. თბილისის ისანი-სამგორის რაიონული ცენტრის სოციალური მუშაკი
ელენე კუკავა