სსიპ სახელმწიფო ზრუნვის სააგენტო

KA030868082770720

#07-09/4
03 / თებერვალი / 2020 წ.
დასკვნა

სსიპ სოციალური მომსახურების საქალაქო ცენტრის ისანი-სამგორის სერვის ცენტრს 2020 წლის 29 იანვარს განცხადებით მომართა მოქალაქე ლალი მამუკაშვილმა(დაბ: 10/01/1955, პ/ნ 01401123735) რომელმაც მოითხოვა მისი მოხუცთა პანსიონატში ჩარიცხვა.

აღნიშნულ საკითხთან დაკავშირებით სოციალური მუშაკი გაესაუბრა ქ-ნ ლალის. ქ-ნ ლალის არ აქვს საცხოვრებელი სახლი, ქ-ნი ლალი არ არის დარეგისტრირებული სოციალურად დაუცველი ოჯახების მონაცემთა ერთიან ბაზაში, აქედან გამომდინარე მას არ აქვს სარეიტინგო ქულა. შესაბამისად მას არ ერიცხება ფულადი სოციალური შემწეობა.

ქ-ნი ლალის გადმოცემით მას ჰყავს ქალიშვილი რომელთანაც აქვს კონფლიქტი, რის გამოც მასთან ცხოვრება შეუძლებელია, რადგან ქალიშვილს რამდენჯერმე ჰქონდა მცდელობა, რომ სახლიდან გაეგდო პატრულის დახმარებით, რის გამოც ქ-ნი ლალი წელიწადზე მეტია რაც წამოსულია მათი საცხოვრებელი სახლიდან და იგი პერიოდულად ცხოვრობს ხოლმე სხვადასხვა ნათესავთან. ქ-ნი ლალის გადმოცემით ოჯახის საცხოვრებელი სახლი ადრე იყო მის საკუთრებაში, თუმცა შვილმა სთხოვა, რომ მასზე ბინის ჩუქება გაეკეთებინა და ქ-ნმა ლალიმ თავის შვილს გადაუფორმა საცხოვრებელი, რომელიც მისი გადმოცემით მოგვიანებით მისმა სიძემ გაყიდა, რომელიც ქ-ნი ლალის გადმოცემით აზარტულ თამაშებს თამაშობდა. ყოველივე ზემოთ თქმულიდან გამომდინარე ქ-ნ ლალის არ აქვს მუდმივი საცხოვრებელი ადგილი. ქ-ნი ლალის თქმით ნათესავებთან ცხოვრებისას იგი უვლის ხოლმე მათ მოხუცებულებს ან ბავშვებს, თუმცა ბოლო პერიოდში ცუდად ხდება ხოლმე და აღარ შესწევს ძალა სხვისი მოვლისა, ამიტომ მას სურს, რომ ჩაირიცხოს პანსიონატში.იგი გადაადგილდება დამოუკიდებლად იკმაყოფილებს პირად ჰიგიენას და იღებს საკვებს დამოუკიდებლად.

რამოდენიმე დღის წინ ქ-ნი ლალი იწვა ,,შპს გადაუდებელი ქირურგიისა და ტრავმატოლოგიის ცენტრში“ . აღნიშნული სამედიცინო დაწესებულების ცნობა ფორმა N 100/ა თანახმად ქ-ნი ლალის დიაგნოზია : პნევმონია დაუზუსტებელი J18.9, ექსტრასისტოლური არითმია I 49, არტერიული ჰიპერტენზია II,I10, ჰისის კონის მარცხენა ფეხის წინა-ზედა ტოტის ბლოკადა I 44.4.

ქალბატონმა ლალიმ განაცხადში მოითხოვა რომ სურს ხანდაზმულთა პანსიონატში ჩარიცხვა, მხოლოდ თბილისში. მისთვის სასურველია თბილისის ხანდაზმულთა პანსიონატი (ე.წ. ,, ბასილიადა“ , მის: უშაკოვის 1ა).

აღნიშნულიდან გამომდინარე, მიზანშწონილად მიმაჩნია მოქალაქე ლალი მამუკაშვილი (დაბ: 10/01/1955; პ/ნ 01401123735) გადაუდებელი წესით ჩარიცხვა ხანდაზმულთა პანსიონატში და უახლოეს კომისიის სხდომაზე განხილვა აღნიშნულის საკითხის, რადგან მის სიცოცხლეს და ჯანმრთელობას ემუქრება საფრთხე.

სოციალური მუშაკი
თინათინი ფხაკაძე